sagorsarker/bangla-wikipedia huggingface dataset:
মোহাম্মদ হাফিজ (বীর প্রতীক)

মোহাম্মদ হাফিজ (জন্ম: ২৩ ফেব্রুয়ারি, ১৯৩১ - মৃত্যু: ১৭ ফেব্রুয়ারি, ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মোহাম্মদ হাফিজের জন্ম ব্রাহ্মণবাড়িয়া জেলার নবীনগর উপজেলার রতনপুর গ্রামে। তার বাবার নাম মুন্সি রহমতউল্লাহ এবং মায়ের নাম আসাদুন্নেছা বেগম। তার স্ত্রীর নাম আম্বিয়া খাতুন। তার এক ও ছেলে চার মেয়ে।
পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মোহাম্মদ হাফিজ । ১৯৭১ সালে রেজিমেন্টের অবস্থান ছিল সৈয়দপুর সেনানিবাসে। তিনি তখন আলফা কোম্পানিতে কর্মরত ছিলেন। মার্চ মাসে তারা ছিলেন দিনাজপুরের পার্বতীপুরে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন জেড ফোর্সের অধীনে।
১৯৭১ সালের ২৪ অক্টোবর সিলেট জেলার অন্তর্গত গোয়াইনঘাট এলাকায় ছিল পাকিস্তানি সেনাবাহিনীর শক্ত এক প্রতিরক্ষা অবস্থান। এই প্রতিরক্ষা অবস্থানে আক্রমণ করার জন্য নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট ২৩ অক্টোবর রাতে সেখানে সমবেত হয়। নদীর পূর্বপাড়ে আক্রমণের দায়িত্ব ছিল আলফা কোম্পানির। এই দলে ছিলেন মোহাম্মদ হাফিজ। নেতৃত্বে ছিলেন মঞ্জুর আহমেদ (বীর প্রতীক)। হাফিজ একটি প্লাটুনের নেতৃত্ব দেন। সহযোদ্ধাদের সঙ্গে নিয়ে মোহাম্মদ হাফিজ নিঃশব্দে পৌঁছে যান পাকিস্তান সেনাবাহিনীর প্রতিরক্ষা অবস্থানের কাছে। হঠাৎ পাকিস্তান সেনাবাহিনী আক্রমণ করল। মুক্তিযোদ্ধারা কিছুটা হকচকিত ও বিপর্যস্ত হয়ে পড়লেও মোহাম্মদ হাফিজ সংকটে মনোবল হারালেন না। সহযোদ্ধাদের দ্রুত সংগঠিত করলেন এবং তার সাহসী প্রচেষ্টায় সহযোদ্ধাদের মনোবল বেড়ে গেল। তারা বীরত্বের সঙ্গে পাকিস্তান সেনাবাহিনীর আক্রমণ প্রতিহত করতে থাকলেন। 
সেদিন লেংগুরা গ্রামের দক্ষিণে ব্রিজহেড তৈরির মাধ্যমে সুরমা নদী অতিক্রম করে সেখানে পৌঁছান মুক্তিযোদ্ধারা। কিন্তু পাকিস্তান সেনাবাহিনী তাদের উপস্থিতি টের পেয়ে যায় এবং তারা ভোররাতে তাদের আকস্মিক আক্রমণ করে। এ সময় মোহাম্মদ হাফিজ সাহসের সঙ্গে পরিস্থিতি মোকাবিলা করেন। তুমুল যুদ্ধ চলতে থাকে। দুপুরের পর হেলিকপ্টারযোগে পাকিস্তান সেনাবাহিনীর নতুন দল এসে শক্তি বৃদ্ধি করে। পাকিস্তান সেনাবাহিনীর ফায়ার পাওয়ার ছিল অত্যন্ত বেশি। চরম প্রতিকূল অবস্থার মধ্যে মোহাম্মদ হাফিজ তার দল নিয়ে সাহসের সঙ্গে যুদ্ধ করেন। সন্ধ্যা পর্যন্ত আক্রমণ-পাল্টা আক্রমণ চলে। গোটা এলাকা রক্তক্ষয়ী যুদ্ধক্ষেত্রে পরিণত হয়। কোনো কোনো স্থানে পাকিস্তান সেনাবাহিনীর সঙ্গে মুক্তিযোদ্ধাদের হাতাহাতি যুদ্ধ হয়। যুদ্ধে মুক্তিবাহিনীর ২২ জন শহীদ ও ৩০ জন আহত হন।
শেখ কামাল আন্তর্জাতিক ক্লাব কাপ

শেখ কামাল আন্তর্জাতিক ক্লাব কাপ হল বাংলাদেশে অনুষ্ঠিত একটি আন্তর্জাতিক ফুটবল প্রতিযোগিতা। এই প্রতিযোগিতার প্রথম আসর অনুষ্ঠিত হয় ২০১৫ সালে। এই প্রতিযোগিতায় ৮টি ক্লাব অংশ নিয়ে থাকে।
বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত আন্তর্জাতিক ক্লাব ফুটবল টুর্নামেন্ট। এটি অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত হয়।
হেইলুংচিয়াং

হেইলুংচিয়াং ()গণপ্রজাতন্ত্রী চীনের একটি প্রদেশ। এটি চীনের উত্তর-পূর্ব অংশে অবস্থিত। "হেইলুংচিয়াং" কথাটির অর্থ কৃষ্ণ ড্রাগনের নদী। এটি প্রকৃতপক্ষে আমুর নদীর চীনা নাম। চীনা এক-অক্ষরে সংক্ষেপে প্রদেশটিকে হেই (黑; ফিনিন: Hēi) নামে ডাকা হয়। মাঞ্চু ভাষাতে অঞ্চলটিকে "সাহালিয়ান উলা" (অর্থাৎ "কৃষ্ণ নদী") নামে ডাকা হয়। হেইলুংচিয়াং প্রদেশের দক্ষিণে আছে চিলিন প্রদেশ এবং পশ্চিমে অন্তর্দেশীয় মঙ্গোলিয়া। উত্তরে ও পূর্বে রাশিয়ার সাথে সীমান্ত আছে। আমুর নদী চীন-রুশ উত্তর সীমান্ত নির্ধারণ করেছে। হেইলুংচিয়াং প্রদেশের চীনের সর্ব-উত্তরস্থিত বিন্দুটি অবস্থিত (আমুর নদীর তীরে মোহে কাউন্টি)। এছাড়া চীনের সর্ব-পূর্বের বিন্দুটিও এই প্রদেশেই অবস্থিত (আমুর নদী ও উস্সু‌রি নদীর সঙ্গমস্থল)।
জিডিপি বিচারে এই রাজ্য চীনের পিছিয়ে পরা রাজ্যগুলোর একটি যার জিডিপি মান ভারতের পশ্চিমবঙ্গ রাজ্যের সমতুল্য। এই রাজ্যে চীনের বৃহত্তম তৈল ক্ষেত্র ডাকিঙ তেলক্ষেত্র অবস্থিত , যা দৈনিক ৮০০,০০০ ব্যারেল তেল উৎপাদন করে। 
রাষ্ট্যায়ত্ত হারবিন উড়োজাহাজ শিল্প গোষ্ঠী এখানে অবস্থিত। এখানে ব্রাজিলীয় এম্ব্রের লিগেসি ৬৫০ বাণিজ্য জেটবিমান , হারবিন সামরিক হেলিকপ্টার প্রস্তুত করা হয়।
পাইকিয়াসোথি সারাভানামুত্তু স্টেডিয়াম

পাইকিয়াসোথি সারাভানামুত্তু স্টেডিয়াম, কলম্বো ওভাল বা পি. সারা বা শুধুই পিএসএস (, ) শ্রীলঙ্কার কলম্বোয় অবস্থিত বহু-ব্যবহারের উপযোগী স্টেডিয়াম। বর্তমানে এখানে অধিকাংশ সময়ই ক্রিকেট খেলার জন্য ব্যবহার করা হয়। এর আসন সংখ্যা ১৫,০০০ এবং ১৯৮২ সালে প্রথমবারের মতো টেস্ট খেলা অনুষ্ঠিত হয়। ১৯৪৫ সালে কলম্বো ওভাল নামে এ স্টেডিয়ামটি প্রতিষ্ঠা করা হয়। পরবর্তীতে ১৯৭৭ সালে সাবেক সরকারী কর্মকর্তা ও শ্রীলঙ্কা ক্রিকেট কন্ট্রোল বোর্ডের প্রথম সভাপতি পাইকিয়াসোথি সারাভানামুত্তু’র নামানুসারে এ স্টেডিয়ামের পুণঃনামকরণ হয়েছে।
১৯৮২ সালে সফরকারী ইংল্যান্ডের বিপক্ষে শ্রীলঙ্কার টেস্ট ক্রিকেটের ইতিহাসে উদ্বোধনী টেস্ট আয়োজনের সুযোগ পায় পি. সারাভানামুত্তু স্টেডিয়াম। ৩ নভেম্বর, ১৯৮৪ তারিখে সফরকারী নিউজিল্যান্ডের বিপক্ষে অরবিন্দ ডি সিলভা অপরাজিত ৫০* রানসহ ২ ক্যাচ নেন ও ম্যান অব দ্য ম্যাচের পুরস্কার পান। এরফলে তার এ প্রচেষ্টা শ্রীলঙ্কার জন্য এ মাঠে গুরুত্ব বৃদ্ধিতে অসম্ভব ভূমিকা রাখে। ১৯৮৫ সালে সফরকারী ভারতের বিপক্ষে এ মাঠে শ্রীলঙ্কা তাদের প্রথম টেস্ট জয় করে। তুলনামূলকভাবে এটি ছোট মাঠ। অর্ধেকই নিচু স্তরের স্ট্যান্ড ও অর্ধেক ঘাসে পূর্ণ। ১৯৪৮ সালে ইংল্যান্ড যাবার প্রাক্কালে অস্ট্রেলিয়া দলকে নিয়ে ডন ব্র্যাডম্যান এ মাঠে খেলেন। ১৯৯৪ সাল পর্যন্ত এখানে নিয়মিতভাবে আন্তর্জাতিক খেলা হতো। কিন্তু পরবর্তী আট বছর কোন খেলাই হয়নি। ২০০২ সালে অস্ট্রেলিয়া বনাম পাকিস্তানের মধ্যকার টেস্ট সিরিজে নিরপেক্ষ মাঠ হিসেবে ব্যবহৃত হয়। ২২ অক্টোবর, ২০১৫ তারিখে সর্বশেষ টেস্ট অনুষ্ঠিত হয়। এতে সফরকারী ওয়েস্ট ইন্ডিজের বিপক্ষে শ্রীলঙ্কা দল জয়ী হয়। এ পর্যন্ত এখানে ১৫টি টেস্ট খেলা, ১২টি একদিনের আন্তর্জাতিক ও একটি টি২০ অনুষ্ঠিত হয়েছে।
এ মাঠে সর্বোচ্চ অপরাজিত ২৭৪* রান তুলেন স্টিফেন ফ্লেমিং। ২০০২ সালে শেন ওয়ার্ন পাকিস্তানের বিপক্ষে ৭/৯৪ বোলিং পরিসংখ্যান দাঁড় করান যা এ মাঠে সেরা বোলিং।
তামিল ইউনিয়ন ক্রিকেট ও অ্যাথলেটিক ক্লাবের প্রধান অনুশীলনী মাঠ এটি। শ্রীলঙ্কার গ্রীষ্মকালীন টেস্ট সময়সূচী অনুযায়ী প্রতি বছরই একটি টেস্ট খেলা পি. সারা ওভালে আয়োজিত হয়। তবে, ২০১১ সালে শ্রীলঙ্কা বনাম অস্ট্রেলিয়ার মধ্যকার টেস্ট খেলা পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত হলে এ মর্যাদা থেকে বঞ্চিত হয় স্টেডিয়ামটি। বহু-ব্যবহারের ক্রীড়া কর্মকাণ্ড পরিচালনার জন্যে এখানে একটি সাঁতার কমপ্লেক্স ও ব্যাডমিন্টন মাঠ রয়েছে।
আফতাব আহমাদ রহমানী

ড. আফতাব আহমাদ রহমানী (১৯২৬-১৯৮৪) ছিলেন ব্যুৎপত্তির অধিকারী বাংলাদেশের অন্যতম শ্রেষ্ঠ আরবী ভাষা পণ্ডিত, ইসলামি গবেষক ও লেখক। তিনি রাজশাহী বিশ্ববিদ্যালয়ের ভাষা বিভাগ (১৯৬২) এবং আরবী বিভাগের (১৯৭৮) প্রতিষ্ঠাতা সভাপতি ছিলেন। তিনি বাংলাদেশ জমঈয়তে আহলে হাদীস-এর কেন্দ্রীয় সহ-সভাপতি ও ঢাকা থেকে প্রকাশিত মাসিক ‘তর্জুমানুল হাদীছ’ পত্রিকার সম্পাদক ছিলেন।
আফতাব আহমাদ রহমানী দিনাজপুর জেলার বিরল উপজেলার মুরাদপুর গ্রামে এক সম্ভ্রান্ত পরিবারে জন্মগ্রহণ করেন ১৯২৬ সালে। তাঁর প্রকৃত জন্ম সাল ১৯২৫ বলে উল্লেখ করেছেন তাঁর চাচাতো ভাই মেহরাব আলী,যিনি নিজেও ছিলেন একজন ইতিহাসবিদ। তাঁর পিতার নাম মৌলভী মুহাম্মাদ ওমর মোল্লা।
গ্রামেই তাঁর শিক্ষার হাতেখড়ি ।দেশে দরসে নিযামীর পাঠ গ্রহণ করে তিনি উচ্চ শিক্ষার্থে ১৯৩৯ সালের শেষের দিকে ‘জামে‘আ নাযীর হুসাইন’ (ফাটক হাবাশ খাঁ, দিল্লী) মাদরাসায় ভর্তি হন। এখানে এক বছর তিনি মিশকাতুল মাসাবীহ, শরহে জামী, সাব‘আ মু‘আল্লাকা প্রভৃতি অধ্যয়ন করেন।তিনি ১৯৪৪ সালে দারুল হাদীছ রহমানিয়া, দিল্লী থেকে ফারেগ হন। এখানে ওবায়দুল্লাহ মুবারকপুরী সহ অন্যান্য শিক্ষকদের কাছে বিভিন্ন বিষয় অধ্যয়ন করেন।অতঃপর ১৯৪৬ সালে তিনি পাঞ্জাব বিশ্ববিদ্যালয়ে ভর্তি হয়ে MOL (Master in Oriental Languages) -এ পড়েন।১৯৪৭ থেকে ১৯৪৯ এই দুই বছর তিনি দিনাজপুর উচ্চ মাদ্রাসাতে পড়াশোনা করেন এবং East Bengal Secondary Education Board (EBSEB) এর অধীনে থেকে ম্যাট্রিকুলেশন সম্পন্ন করেন।তিনি এতে প্রথম বিভাগে মেধা তালিকায় তৃতীয় স্থান অর্জন করেন। অতঃপর ১৯৫১ সালে সিরাজগঞ্জ ইসলামিক ইন্টারমেডিয়েট কলেজ থেকে আই.এ পরীক্ষায় ডিস্টিংশনসহ প্রথম বিভাগে প্রথম স্থান অর্জন করেন। ১৯৫৫ সালে ঢাকা বিশ্ববিদ্যালয় থেকে বি.এ সম্মান পরীক্ষায় আরবী বিভাগ থেকে স্বর্ন পদকে ভূষিত হয়ে উত্তীর্ন হন। অতঃপর ১৯৫৬ সালে এম.এ পরীক্ষায় প্রথম শ্রেণীতে প্রথম স্থান অধিকার করেন।
তিনি "Hafiz Ibn Hajar al-Asqalani and His Contribution to Hadith Literature" বিষয়ে রাজশাহী বিশ্ববিদ্যালয় থেকে ১৯৬৮ সালে পিএইচ.ডি ডিগ্রী লাভ করেন।১৯৭০ সালে কেমব্রিজ বিশ্ববিদ্যালয়, লন্ডন থেকে আরেকটি পিএইচ.ডি ডিগ্রী অর্জন করেন। তাঁর পিএইচ.ডি থিসিসটির শিরোনাম ছিল, <nowiki>"</nowiki>The life and works of Ibn Hajar al-Asqalani : accompanied by a critical edition of certain sections of Al-Sakhawi's Al-Jawahir wa Al-Durar<nowiki>"</nowiki>। তাঁর পিএইচ.ডির তত্ত্বাবধায়ক ছিলেন প্রখ্যাত প্রাচ্যবিদ প্রফেসর এ.জে আরবেরী()।
"The Life and Works of Ibn Hajar Al-Asqalani" নামে তিনি গ্রন্থ লিখেছেন।মূলত এটি তাঁর ক্যামব্রিজ বিশ্ববিদ্যালয়ের পিএইচডি থিসিস এর অংশ।গ্রন্থটি ইসলামি ফাউন্ডেশন বাংলাদেশ কর্তৃক ২০০০ সালে প্রকাশিত হয়।ইবনে হাজার আসকালানী(রহ.) এর জীবনীর উপর এটি একটি উচ্চাঙ্গের গ্রন্থ।যা বিদ্বান মহলে সমাদৃত ও গৃহত।বইটির উপর পরবর্তীতে অনেক গবেষকই নির্ভর করেছেন সোর্স হিসেবে। বইটির পৃষ্ঠা সংখ্যা ৩৫৮।
তিনি ১৯৮৪ সালের ২১ এপ্রিল শনিবার ভোর ৫-টায় বিনোদপুরস্থ নিজ বাসভবনে ইন্তেকাল করেন।
পাত্রিস লুমুম্বা

পাত্রিস এমরি লুমুম্বা (Patrice Émery Lumumba, ২রা জুলাই, ১৯২৫ – ১৭ই জানুয়ারি, ১৯৬১) কংগোর রাষ্ট্রপ্রধান, বিপ্লবী জাতীয়তাবাদী নেতা ও সাহিত্যিক ছিলেন। তিনি কংগোর মুক্তিযুদ্ধে প্রধান ভূমিকা গ্রহণ করেছিলেন। তিনি ১৯৬০ সালের জুন থেকে সেপ্টেম্বর পর্যন্ত স্বাধীন গণতান্ত্রিক কঙ্গো প্রজাতন্ত্রের (তৎকালীন কঙ্গো প্রজাতন্ত্র) প্রথম প্রধানমন্ত্রী ছিলেন। তিনি বেলজিয়ামের উপনিবেশ থেকে স্বাধীন প্রজাতন্ত্র হিসেবে কঙ্গোর রূপান্তরে তাৎপর্যপূর্ণ ভূমিকা রাখেন। মতাদর্শগতভাবে লুমুম্বা ছিলেন একজন আফ্রিকান জাতীয়তাবাদী ও সর্ব-আফ্রিকাবাদী। তিনি ১৯৫৮ সাল থেকে ১৯৬১ সালে পরিকল্পিত হত্যার শিকার হবার আগ পর্যন্ত কঙ্গো জাতীয় আন্দোলন দলের নেতৃত্বে ছিলেন।
১৯৬০ সালে কঙ্গোর স্বাধীনতা অর্জনের কিছু পরে দেশটির সেনাবাহিনীতে একটি বিদ্রোহের সূত্রপাত হয়, যা কঙ্গো সংকটের সূচনা করে। লুমুম্বা মোয়াজ তশোম্বের নেতৃত্বাধীন ও বেলজিয়ামের মদদপুষ্ঠ কাতাঙ্গান বিচ্ছিন্নতাবাদীদের দমন করার ব্যাপারে মার্কিন যুক্তরাষ্ট্র ও জাতিসংঘের সাহায্য প্রার্থনা করেন। উভয়ই লুমুম্বাকে সাহায্য করতে প্রত্যাখান করে, কেননা পশ্চিমা বিশ্বের অনেকের সন্দেহ ছিল যে লুমুম্বা গোপনে সাম্যবাদের সপক্ষে ছিলেন। যখন লুমুম্বা সাহায্যের জন্য সোভিয়েত ইউনিয়নের কাছে আবেদন করেন, তখন এই সন্দেহগুলি আরও জোরদার হয়। মার্কিন গুপ্তচর সংস্থা এটিকে "ধ্রুপদী সাম্যবাদী ক্ষমতা দখল" হিসেবে বর্ণনা করে। এর ফলে লুমুম্বার সাথে রাষ্ট্রপতি জোসেফ কাসা-ভুবু ও সামরিক বাহিনী প্রধান মোবুতু সেসে সেকো-র দূরত্ব সৃষ্টি হয় এবং মার্কিন যুক্তরাষ্ট্র ও বেলজিয়ামের সাথে সম্পর্কের অবনতি ঘটে, যারা স্নায়ুযুদ্ধের সময় সোভিয়েত ইউনিয়নের বিরোধী ছিল।
মোবুতুর সামরিক অভ্যুত্থানের পরে লুমুম্বা সমর্থকদের সাথে যোগ দেবার জন্য স্তানলেভিলে পালানোর চেষ্টা করেন, যারা সেখানে মোবুতু-বিরোধী একটি নতুন রাষ্ট্র গঠন করেছিল, যার নাম ছিল স্বাধীন কংগো প্রজাতন্ত্র। পথে লুমুম্বাকে গ্রেপ্তার করা হয় ও কারাবন্দী করা হয়। তাকে এরপর কাতাংগান কর্তৃপক্ষের কাছে হস্তান্তর করা হয় এবং কাতাঙ্গান ও বেলজীয় কর্মকর্তাদের সম্মুখে মৃত্যুদণ্ড প্রদান করে হত্যা করা হয়। তার মৃতদেহকে অগভীর গর্তে ফেলে দেওয়া হয় ও পরে উঠিয়ে ধ্বংস করে ফেলা হয়।
হত্যার পরে লুমুম্বা বৃহত্তর সর্ব-আফ্রিকাবাদী আন্দোলনের এক আত্মত্যাগী শহীদ হিসেবে গণ্য হন। পরবর্তী বছরগুলিতে তদন্তে তার মৃত্যুকালীন ঘটনাগুলির উপর, বিশেষ করে তার হত্যাকাণ্ডে বেলজিয়াম ও মার্কিন যুক্তরাষ্ট্রের ভূমিকা সম্পর্কে বিস্তারিত বেরিয়ে আসে। ২০০২ সালে বেলজিয়াম সরকার আনুষ্ঠানিকভাবে লুমুম্বার হত্যাকাণ্ডে ভূমিকা রাখার জন্য ক্ষমাপ্রার্থনা করে।
পাত্রিস লুমুম্বা বেলজিয়াম অধিকৃত কংগোতে জন্ম গ্রহণ করেন। তার আসল নাম ছিল এলিয়াস ওকিত আসম্বো। ছাত্র হিসেবে মেধাবী লুমুম্বা ক্যাথলিক ও প্রোটেস্টান্ট স্কুলে পড়াশোনা করেন ও বৃত্তি পান। তিনি ফরাসী, লিংগালা, সোয়াহিলি ও সিলুবা ভাষা জানতেন।
ক্যু -দেতার পরে ৫ সেপ্টেম্বর, ১৯৬০ প্রেসিডেন্ট কাসাবুভু বেতারে ঘোষণা করেন তিনি লুমুম্বা সরকার কে বরখাস্ত করেছেন। তার সাতগে ছয়জন মন্ত্রীকেও। তাদদের বিরুদ্ধে অভিযোগ তারা কংগো ও সোভিয়েত রাষ্ট্রের যোগসাজশ দক্ষিণ কাসাই গনহত্যায় দোষী। এই ঘটনার পরে স্বয়ং লুমুম্বা ইউ এন এর অধীন বেতার কেন্দ্রে যান ও অভিযোগ সম্পূর্ণ রূপে অস্বীকার করে এই বিশ্বাসঘাতী ষড়যন্ত্রের জন্যে কাসা বুভুকেই দায়ী করেন।
তার মৃত্যু আনুষ্ঠানিকভাবে, ১৩ ফেব্রুয়ারি কাতাগাঁ রেডিওর মাধ্যমে ঘোষণা করা হয়; তখন অভিযোগ এসেছিল যে কোলাটে কারাগার খামার থেকে পলায়নের তিন দিনের পর ক্রুদ্ধ গ্রামবাসীদের হাতে তিনি নিহত হন।
২০১৭ রোলবল বিশ্বকাপ

২০১৭ রোল বল বিশ্বকাপ (অফিসিয়ালি ৪র্থ রোল বল বিশ্বকাপ নামে পরিচিত) হল আন্তর্জাতিক রোলবল ফেডারেশন কর্তৃক আয়োজিত আন্তর্জাতিক ক্রীড়া প্রতিযোগিতা রোলবল বিশ্বকাপের ৪র্থ আয়োজন যা ২০১৭ সালের ১৭ - ২৩ ফেব্রুয়ারি বাংলাদেশের রাজধানী ঢাকায় অনুষ্ঠিত হয়েছিল। এটি বাংলাদেশে অনুষ্ঠিত প্রথম রোলবল বিশ্বকাপ। এর আগের তিনটি আসরের দুটি (২০১১ ও ২০১৫) ভারতে এবং একটি (২০১৩) কেনিয়াতে অনুষ্ঠিত হয়েছিল। খেলার উদ্বোধন করেন বাংলাদেশের পরিকল্পনা মন্ত্রী আ হ ম মুস্তফা কামাল।
জাতীয় রোলার স্কেটিং স্টেডিয়াম রোলবল বিশ্বকাপের মূল ভেন্যু. এই ভেন্যুতে সেমি ফাইনাল ও ফাইনাল অনুষ্ঠিত হয়। পাশাপাশি খেলা হয়েছে শহীদ ক্যাপ্টেন (অব.) মনসুর আলী জাতীয় হ্যান্ডবল স্টেডিয়াম ও মিরপুর শহীদ সোহরাওয়ার্দী ইনডোর স্টেডিয়ামে।
ভারতের বিমানবন্দরের তালিকা

এই তালিকায় বিমানবন্দর কর্তৃপক্ষ (AAI) দ্বারা স্বীকৃত ভারতের বিমানবন্দরগুলি অন্তর্ভুক্ত রয়েছে।
২০২৩ সালের হিসাব অনুসারে ভারতে ৩৩টি আন্তর্জাতিক বিমানবন্দর, ১১টি কাস্টমস বিমানবন্দর এবং ১০৭টি জাতীয় বিমানবন্দর, অন্যান্য বেসরকারি এবং বেসামরিক ছিটমহল ও হেলিপোর্ট বর্তমান। 
এই তালিকায় নিম্নলিখিত তথ্য রয়েছে:
মূলত ভারতীয় বিমানবন্দর কর্তৃপক্ষ বিমানবন্দরগুলো পরিচালনা করলেও কিছু প্রধান বিমানবন্দর বেসরকারি মালিকানাধীন রয়েছে।
ভারতের সবচেযে বড় বিমানবন্দরগুলির মধো একটি হলো দিল্লির ইন্দিরা গান্ধী আন্তর্জাতিক বিমানবন্দর।
রাজ্যের সকল অসামরিক ও সামরিক বিমানবন্দরগুলি নাম এই তালিকায় পাওয়া যাবে।
সুষমা দাস

সুষমা দাশ (১ মে ১৯৩০ - ২৬ মার্চ ২০২৫) ছিলেন একজন বাংলাদেশি লোকসঙ্গীত শিল্পী। তিনি ২০১৭ সালে সংগীতে বিশেষ অবদানের জন্য বাংলাদেশ সরকার কর্তৃক একুশে পদকে ভূষিত হন।
বাংলা লোকসংগীতের অন্যতম প্রধান শিল্পী, প্রাচীন লোকগানের চাক্ষুস স্বাক্ষী,সুললিত কন্ঠের অধিকারী একুশে পদকপ্রাপ্ত প্রবীণ লোকসংগীত শিল্পী শ্রীমতি সুষমা দাশ ১৩৩৬ বাংলা মোতাবেক ১৯৩০ খ্রীষ্টাব্দে সিলেট বিভাগের সুনামগঞ্জ জেলার দিরাই উপজেলার শাল্লা থানার পুটকা গ্রামে জন্মগ্রহণ করেন। তাঁর পিতা প্রখ্যাত লোককবি রসিকলাল দাশ মাতা সংগীত রচয়িতা দিব্যময়ী দাশ। ছয় ভাই বোনের মধ্যে সুষমা দাশ সবার বড়।তাঁর আপন ছোট ভাই একুশে পদকপ্রাপ্ত প্রয়াত পণ্ডিত রাম কানাই দাশ।
কর্মজীবনে তিনি যেমন একজন প্রখ্যাত লোকসংগীত শিল্পী,বাংলাদেশ বেতারের তালিকাভুক্ত শিল্পী ঠিক তেমনি সফল গৃহিণী।প্রাচীন লোককবিদের প্রায় ২ হাজারের অধিক গান তাঁর সংগ্রহে আছে তবে তা কোন ডায়রী বা বইয়ে লিপিবদ্ধ না সব গানই মনের ডায়রিতে লিপিবদ্ধ।
তাঁর গাওয়া প্রাচীন ২২৯টি গান, জীবনী, স্বাক্ষাৎকার নিয়ে আজিমুল রাজা চৌধুরী 'সুষমা দাশ ও প্রাচীন লোকগীতি' নামে একটি বই ২০২০ সালের মার্চে প্রকাশ করেন। এটিই তাঁকে এবং তাঁর গান নিয়ে রচিত প্রথম বই। প্রাচীন প্রায় লোকবিদের গান করেছেন সুষমা দাশ। যেমন সৈয়দ শাহনূর, শিতালং ফকির,দ্বীন ভবানন্দ, কালা শাহ, লালন সাই, আরকুম শাহ, হাসন রাজা, রাধা রমন, মদনমোহন, উকিল মুন্সী, জালাল খাঁ, দ্বীনহীন, অধরচান, রামজয় সরকার, শ্যামসুন্দর, দুর্গাপ্রসাদ, রসিক লাল দাশ, কামাল পাশা, দুর্বিন শাহ, শাহ আবদুল করিম, গিয়াস উদ্দিন প্রমুখ।
প্রায় ২ হাজারের অধিক লোকগান মুখস্থ সুষমা দাশের। কোন বই বা পান্ডুলিপির সাহায্য ছাড়াই তিনি ৯০ বছর বয়সেও শুদ্ধ বাণীতে গান পরিবেশন করে তাকেন। তিনি নিজেও কয়েকটি গান লিখেছেন তবে সেগুলো সংখ্যায় কম।
তিনি সাধারণত যে ধারার গান গেয়ে তাকেন তা হলো পল্লীগান, কবিগান, লোকগান, হোরিগান, ঘাটুগান, ধামাইল, সূর্যব্রত, পালাগান, কীর্তন, মনসা, গোষ্ঠলীলা, সুবল মিলন, বাউলা, ভাটিয়ালী, পীর মুর্শিদি ইত্যাদি।
পারিবারিক জীবনে সুষমা দাস চার ছেলে ও দুই মেয়ের জননী।
সংগীতে বিশেষ অবদানের জন্য তিনি ২০১৭ সালে একুশে পদক লাভ করেন। এছাড়া তিনি অসংখ্যা পুরস্কারে ভূষিত হন
শরিফা খাতুন

অধ্যাপক শরিফা খাতুন হলেন একজন বাংলাদেশী শিক্ষাবিদ ও সমাজকর্মী। ১৯৫২ খ্রিষ্টাব্দে বাংলা ভাষাকে পাকিস্তানের রাষ্ট্রভাষা হিসেবে ঘোষণার দাবীতে আন্দোলনে অংশ গ্রহণ করেন এবং এ কারণে ২০১৭ খ্রিষ্টাব্দে তাকে একুশে পদক প্রদান করা হয়।
নারী ভাষা সৈনিক শরিফা খাতুন ফেনী মহকুমার শশ্মদি ইউনিয়নের জাহানপুর গ্রামে ৬ ডিসেম্বর ১৯৩৬ সালে জন্মগ্রহণ করেন। তার বাবা আসামের রেলওয়েতে চাকরি করতেন। পাঁচ বছর পর্যন্ত তিনি বাবা-মায়ের সঙ্গে আসামেই থাকতেন। বাবা মোহাম্মদ আসলাম এবং মা জেবুন্নেছা চৌধুরাণী যখন দেখলেন বাংলা ভাষায় পড়ার উপযোগী কোনো শিক্ষা প্রতিষ্ঠান আসামে নেই তখন শরীফা খাতুনকে কুমিল্লা তার খালার বাসার পাঠিয়ে দেন। বাবার চাকরির সুবাদে আসামেই থাকা হতো ড. শরিফা খাতুনের। ছোটবেলা কেটেছে আসাম-বেঙ্গল রেলওয়ের কোয়ার্টারে। পরে কুমিল্লায় খালুর বাসায় থেকে শহরের লুৎফুন্নেসা স্কুলে লেখাপড়া শুরু করেন
শরিফা খাতুন কুমিল্লায় শহরের লুৎফুন্নেসা স্কুলে লেখাপড়া শুরু করেন। দ্বিতীয় বিশ্বযুদ্ধ শুরু হলে তার স্কুলে যাওয়া বন্ধ হয়ে যায়। তখন তার চাচা তাকে ফেনীতে নিয়ে ভর্তি করান। পরবর্তীতে ১৯৫১ সালে নোয়াখালী সদরের উমা গার্লস স্কুল থেকে ম্যাট্রিকুলেশন পাস করেন। ১৯৫৩ সালে ইডেন কলেজ থেকে উচ্চ মাধ্যমিক, ১৯৫৭ সালে ঢাকা বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে স্নাতক (সম্মান) , ১৯৫৮ সালে এমএ পাস করেন। 
স্কুলের ছাত্রী থাকাকালীন ১৯৪৭ সালে ব্রিটিশবিরোধী আন্দোলনের দু’একটি মিছিলেও তিনি অংশ নেন। তখনো ভাষা আন্দোলন শুরু হয়নি। ১৯৪৭ সালের আগস্টে দেশভাগের পর ভাষা আন্দোলন প্রসঙ্গটি প্রকাশ্যে আসে। মুহাম্মদ আলী জিন্নাহ ৪৮ সালে উর্দুকে রাষ্ট্রভাষা করার ঘোষণা দেন। তখন আন্দোলনটা সারা দেশে ছড়িয়ে পড়তে থাকে। স্কুলের ছাত্রীরা সে মিছিলে অংশ নিয়েছে। ১৯৫২ সালের ২১ ফেব্রুয়ারির সকালবেলার কথা স্মৃতিচারণে জানিয়েছেন শরিফা। সেদিন ১৪৪ ধারা জারি হয়ে গেছে ততক্ষণে। তবে ইডেন কলেজের এ ছাত্রীদের লক্ষ আমতলার সভা। ছাত্রীরা সকালবেলা উঠে প্রস্তুত হন। ততক্ষণে কলেজের গেট কিন্তু তালাবদ্ধ। তখন শরীফাসহ আরো কয়েক ছাত্রী গাছ ও ডাল বেয়ে দেয়াল টপকে কলেজ আঙিনা থেকে বের হয়ে ঢাকা মেডিকেল কলেজের পাশ দিয়ে বিশ্ববিদ্যালয়ের আমতলায় চলে যান। ১৯৫৫ সালের ২১ ফেব্রুয়ারি আরেকটি বড় ধরনের ঘটনা ঘটে। অনেক ছাত্রী গ্রেপ্তার হয়। অনেককেই সেদিন ১৪৪ ধারা ভাঙার দায়ে পুলিশ ট্রাকে উঠিয়ে নিয়ে যায়। সেদিন গ্রেফতার হওয়া ছাত্রীর সংখ্যা ছিল ২০-২১ জন। কুমিল্লা ভিক্টোরিয়া কলেজের অধ্যাপক লায়লা নূরও ছিলেন তাদের সঙ্গে। লায়লা শরীফার পরিচিতদের একজন। লায়লা নূরের সঙ্গে মিছিল-মিটিংয়ে অংশ নিয়েছেন শরীফা খাতুন। ২১ পরবর্তী সময়ে দেশের প্রথম শহীদ মিনার তৈরি করে তাতে যখন শ্রদ্ধা অর্পণ করা হয়, সেটিতেও অংশ নিয়েছিলেন শরিফা খাতুন। দাবি আদায় না হওয়া পর্যন্ত লড়াই করেছেন সহযোদ্ধাদের সঙ্গে।
ভাষা আন্দোলনে বিশেষ অবদানের জন্য তিনি ২০১৭ সালে একুশে পদক লাভ করেন।
নোরা বি ৫২

নোরা বি-৫২ হচ্ছে সার্বিয়ার "মিলিটারি টেকনিক্যাল ইনস্টিটিউট বেলগ্রেড"-এর তৈরি ১৫৫ মিমি স্বচালিত কামান। এমটিআই ১৯৮৪ সালে প্রথম স্বচালিত নোরা বি (নোরা সি এর উপর ভিত্তি করে তৈরি) এর নকশা করে "ফ্যাব্রিকা অটোমোবিলা পিরবোজ" (পিরবোজ মোটরগাড়ি কারখানা) এর ৮x৮ ট্রাকের উপর ১৫২ মিমি নোরা এম৮৪ কামান বসানোর মাধ্যমে। এটি ছিল একটি তৃতীয় প্রজন্মের গোলন্দাজ অস্ত্র।
২০০০ সালে এমটিআই ৫২-ক্যালিবার ১৫৫ মিমি কামান ব্যবহার করে নতুন চতুর্থ প্রজন্মের গোলন্দাজ অস্ত্র তৈরি করে যা বি-৫২ নামে পরিচিত হয়।
সংস্করণভেদে বি-৫২ এর কার্যপ্রক্রিয়া পুরপুরি স্বয়ংক্রিয় যাতে রয়েছে একটি ৩৬-রাউন্ড স্বয়ংক্রিয় লোডার। এই কামানটি বিভিন্ন সংস্করণে তৈরি হয়েছে:
বিভিন্ন সংস্করণে আলাদা কাঠামো, প্রতিরক্ষাব্যবস্থা, টারেট, লোডার ও অন্যান্য সহায়ক ব্যবস্থা ব্যবহৃত হয়েছে। আদর্শ সরঞ্জাম হিসেবে রয়েছে কম্পিউটার নিয়ন্ত্রিত গোলাবর্ষণ নিয়ন্ত্রণ ব্যবস্থা এবং ভূমিতে নেভিগেশন ব্যবস্থা। স্বয়ংক্রিয় লোডার যুক্ত সকল সংস্করণে "একক লক্ষ্যে একাধিক কামান থেকে গোলাবর্ষণ এবং সকল গোলা একই সময়ে আঘাত করার ব্যবস্থা" রয়েছে। এছাড়াও ক্ষুদ্রাস্ত্রের গুলি, গোলার স্প্লিন্টার ও কিছু ক্ষেত্রে মাইন থেকে সুরক্ষার ব্যবস্থাও রয়েছে।
ক্রেতার চাহিদার উপর ভিত্তি করে নোরা বি-৫২কে ১৫২ মিমি কামান দ্বারাও সজ্জিত করা সম্ভব।
সার্বিয়া, কেনিয়া, বাংলাদেশ ও মায়ানমার সশস্ত্র বাহিনীর নিকট নোরা বি-৫২ গোলন্দাজ অস্ত্র ব্যবস্থা, বিওভি এম১১ রেকি বাহন, বিওভি এম১০ কমান্ড বাহন, গোলাবর্ষণ নিয়ন্ত্রণ ও আবহাওয়া বাহন, গোলা লোডিং ট্রাক এবং গোলন্দাজ যুদ্ধক্ষেত্র সফটওয়্যার বিক্রি করেছে। একটি সম্পূর্ণ সজ্জিত ব্যাটারিতে সাধারণত ৬-১২টি স্বচালিত কামান, ১-২টি বিওভি এম১১ রেকি বাহন, তিনটি বিওভি এম১০ কমান্ড বাহন, ৩-৬টি গোলাবাহী ট্রাক, যোগাযোগ বাহন, ২-৩টি রসদবাহী যান এবং ১-২টি দিকনির্দেশ ও অবস্থান নির্ণয়ের জন্য রাডার ও সাউন্ড-রেঞ্জিং যান থাকে।
নোরা বি-৫২তে বিভিন্ন ধরনের দেশি ও বিদেশি ১৫৫ মিমি গোলা ব্যবহার করা যায়। গোলার উপর ভিত্তি করে পাল্লা ও লক্ষ্যের উপর প্রভাবের ভিন্নতা দেখা যায়।
২০১৭ সালে পাকিস্তান ও সংযুক্ত আরব আমিরাত নোরা বি-৫২ এর পরীক্ষা চালিয়েছিল।
সৈয়দ আবদুল্লাহ খালিদ

সৈয়দ আবদুল্লাহ খালিদ (জন্ম: অজানা - মৃত্যু: ২০ মে ২০১৭) ছিলেন বাংলাদেশের একজন স্বনামখ্যাত ভাস্কর ও চিত্রশিল্পী। তিনি ঢাকা বিশ্ববিদ্যালয়ে অবস্থিত অপরাজেয় বাংলা স্থাপনার ভাস্কর হিসেবে বিশেষভাবে প্রসিদ্ধ। শিল্পকলা ও ভাস্কর্যে গৌরবজনক অবদানের স্বীকৃতিস্বরূপ তিনি ২০১৪ সালে শিল্পকলা পদক এবং ২০১৭ সালে বাংলাদেশ সরকার কর্তৃক একুশে পদকে ভূষিত হন।
আব্দুল্লাহ খালিদ ১৯৬১ সালে পুরান ঢাকার নবাবপুর সরকারি উচ্চ বিদ্যালয় থেকে মেট্রিকুলেশন পাস করেন আব্দুল্লাহ খালিদ বাংলাদেশের সিলেট জেলায় জন্মগ্রহণ করেন। তিনি ১৯৬৯ সালে তৎকালীন ইস্ট পাকিস্তান কলেজ অফ আর্টস অ্যান্ড ক্রাফ্‌টস (বর্তমান চারুকলা অনুষদ, ঢাকা বিশ্ববিদ্যালয়) থেকে চিত্রাঙ্কন বিষয়ে স্নাতক এবং পরে ১৯৭৪ সালে চট্টগ্রাম বিশ্ববিদ্যালয় থেকে চিত্রাঙ্কন ও ভাস্কর্য বিষয়ে স্নাতকোত্তর ডিগ্রি অর্জন করেন।
আব্দুল্লাহ খালিদ তার কর্মজীবন শুরু করেন চট্টগ্রাম বিশ্ববিদ্যালয়ে ভাস্কর্য বিভাগে শিক্ষকতা দিয়ে। ১৯৭২ সালে সেখানকার প্রভাষক থাকাকালীন সময়ে ঢাকা বিশ্ববিদ্যালয়ের ডাকসুর উদ্যোগে কলা ভবনের সামনে নির্মিতব্য বাংলাদেশের মুক্তিযুদ্ধের স্মারক অপরাজেয় বাংলার নির্মাণের দায়িত্ব পান। তিনি ১৯৭৩ সালে ভাস্কর্যটির নির্মাণ কাজ শুরু করেন এবং ১৯৭৯ সালে ১৬ ডিসেম্বর নির্মাণ কাজ শেষ করার পর স্থাপনাটির উদ্বোধন করা হয়। তিনি ১৯৭৪ সালে বাংলাদেশ টেলিভিশন কেন্দ্রের সামনে অবস্থিত মুরাল আবহমান বাংলা, ১৯৮৯ সালে চাঁদপুর জেলায় অবস্থিত অঙ্গীকার স্মৃতিসৌধ এবং ১৯৯৫-১৯৯৬ সালে বাংলাদেশ ব্যাংক প্রধান দপ্তরের সামনে অবস্থিত টেরাকোটার ভাস্কর্য নির্মাণ করেন। এছাড়া তার আরো কিছু উল্লেখযোগ্য কাজ হল অঙ্কুর, ডলফিন এবং মা ও শিশু।
তিনি ২০১২ সাল পর্যন্ত চট্টগ্রাম বিশ্ববিদ্যালয়ে শিক্ষক হিসেবে কর্মরত ছিলেন এবং মৃত্যুর পূর্ব পর্যন্ত আবদুল্লাহ খালিদ ঢাকা বিশ্ববিদ্যালয়ের চারুকলা অনুষদের ভাস্কর্য বিভাগের অধ্যাপক ছিলেন।
সৈয়দ আবদুল্লাহ খালিদ দীর্ঘদিন ধরে ডায়াবেটিস ও শ্বাসকষ্টজনিত রোগে আক্রান্ত ছিলেন। ২০১৭ সালের ২০ মে রাত ১১টা ৪৫ মিনিটে চিকিৎসাধীন অবস্থায় ঢাকার বারডেম হাসপাতালে ৭৫ বছর বয়সে মৃত্যুবরণ করেন।
খ্রিষ্ট (উপাধি)

খ্রিষ্ট (. From , via ; calqued from or , from or . Alternatively ("Messiah" or "Messias"): , from (alternative to ), from the same Semitic word.}} (; ) ধারণাটি ইহুদিধর্মের মশীহ ধারণা থেকে খ্রিষ্টধর্মে উৎপত্তিলাভ করেছে। খ্রিষ্টানরা বিশ্বাস করে যে যীশু হলেন হিব্রু বাইবেল ও খ্রিষ্টীয় পুরাতন নিয়মে ভবিষ্যদ্বাণীকৃত মসিহ বা ত্রাণকর্তা। যদিও উভয় ধর্মেই মসিহের ধারণাবলি সাদৃশ্যপূর্ণ, অধিকাংশ ক্ষেত্রে সেগুলো ১ম শতাব্দীতে প্রারম্ভিক খ্রিষ্টধর্ম ও ইহুদিধর্মের বিচ্ছেদের ফলে একে অন্যের থেকে আলাদা। "খ্রিষ্ট", যা খ্রিষ্টানদের দ্বারা নাম ও উপাধি দুই অর্থেই ব্যবহৃত হয়, হল যীশুর সমার্থক। এটি পরিবর্তিতভাবে "খ্রিষ্ট যীশু" এবং শুধু "যীশু" হিসেবে উপাধি অর্থেও ব্যবহৃত হয়। নতুন নিয়মের প্রাচীনতম পুস্তক পৌলীয় পত্রসমূহে যীশুকে প্রায়শই "খ্রিষ্ট যীশু" বা "খ্রিষ্ট" বলে উল্লেখ করা হয়েছে।
যদিও যীশুর প্রকৃত শিষ্যরা তাঁকে যিহূদী মসিহ বলে বিশ্বাস করতেন, প্রেরিত পিতরের স্বীকারোক্তিতে যীশুকে "নাসরতীয় যীশু" বা "যোষেফপুত্র যীশু" বলে অবিহিত করা হয়েছে। যীশুকে "যীশুখ্রিষ্ট" (অর্থাৎ "খ্রিষ্ট যীশু", "মশীহ যীশু" বা "উদ্বর্তিত যীশু") বলে ডাকার রীতি পরবর্তী যুগের খ্রিষ্টানেরা চালু করে যারা বিশ্বাস করে যে তাঁর ক্রুশারোহণ ও পুনরুত্থান পুরাতন নিয়মের মসিহ সংক্রান্ত ভবিষ্যদ্বাণীকে পরিপূর্ণ করে।
ইংরাজি ও অধিকাংশ ইউরোপীয় ভাষায় খ্রিস্ট [Christ] শব্দটি বহুল ব্যবহৃত। ইংরাজী-ভাষিকরা এখন খ্রিস্ট শব্দটির ব্যবহার প্রায় একটি নামের মত বা যিশু খ্রিস্ট নামের অংশের মত করেন, কিন্তু এটি প্রকৃ্তপক্ষে একটি উপাধি[মসিহা]। খ্রিস্ট যিশু রূপে এর ব্যবহার এটি প্রমাণ করে। শুধু খ্রিস্ট রূপে এর ব্যবহারও তুলনীয়।
ইংরাজী ভাষায় খ্রিস্ট বানান সুনির্দিষ্ট হয় আঠারোশো শতকে আলোকপ্রাপ্তির যুগে, তখন বেশকিছু শব্দ তাদের গ্রিক বা লাতিন মূল শব্দের বানানের সঙ্গে সাযুজ্য রেখে পালটে গিয়েছিল। তদুপরি, পুথিকার রা প্রাচীণ ও মধ্য ইংরাজীতে লেখার সময় সাধারণত Crist বানান্তি ব্যবহার করেছেন যেখানে i এর উচ্চারণ হয় /iː/ সংরক্ষিত চার্চ এর নামে যেমন St Katherine Cree বা দ্রুত /ɪ/ সংরক্ষিত আধুনিক উচ্চারণে "Christmas" রূপে। ইংরাজীতে "Christ"বানানটি ১৪শ শতাব্দী থেকে প্রত্যায়িত হয়।
আধুনিক এবং প্রাচীণ, এমন কী ধর্মনিরপেক্ষ পরিভাষাতেও "খ্রিস্ট সাধারণত যিশু কেই বোঝানো হয়।
মোহাম্মদ নূরুল হক বীর প্রতীক

মোহাম্মদ নূরুল হক (জন্ম: ১২ অক্টোবর, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মোহাম্মদ নূরুল হকের জন্ম চট্টগ্রাম মহানগরের চাঁদগাঁওয়ের বাদামতলীর খাজা রোডে। তার বাবার নাম শামসুল হুদা এবং মায়ের নাম মোস্তফা খাতুন। তার স্ত্রীর নাম হোসনে আরা বেগম। তাদের দুই ছেলে। 
নবম শ্রেণী পর্যন্ত পড়াশোনার পর আর লেখাপড়া করতে পারেননি মোহাম্মদ নূরুল হক। ১৯৭১ সালে ক্ষুদ্র ব্যবসা করতেন তিনি। মুক্তিযুদ্ধ শুরু হলে যুদ্ধে যোগ দেন। চট্টগ্রামের বিভিন্ন স্থানে প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যান। পরে যোগ দেন মুক্তিবাহিনীর নৌ-কমান্ডো দলে।
১৯৭১ সালের ১৬ আগস্ট চট্টগ্রাম নৌবন্দরে সফল অপারেশন শেষে মো. নূরুল হকসহ নৌ-কমান্ডোরা ফিরে গিয়েছিলেন ভারতে। কয়েক দিন পর তিনিসহ ১১ জন আবার চট্টগ্রামে আসেন। সেবার কোনো সুনির্দিষ্ট লক্ষ্য ছিলো না। কিন্তু তারা চাইলেন, বন্দরে পুনরায় অপারেশন করতে। এদিকে অপারেশন জ্যাকপটের পর বন্দরে তুমুল কড়াকড়ি। তাদের পক্ষে সেখানে অপারেশন করা দুঃসাধ্য। এ অবস্থায় তাদের দলনেতা উৎসাহী হলেন বহির্নোঙরে অপারেশন করতে। এর আগে একদিন নূরুল হক একাই দুঃসাহসিকভাবে ওই অপারেশন করেন। পরে বহির্নোঙরে অপারেশনেও তিনি অংশ নেন। কিন্তু তাদের সেই অপারেশন ব্যর্থ হয় ট্র্যাজিক এক ঘটনার মধ্য দিয়ে।
এর আগে মধ্য সেপ্টেম্বরে চট্টগ্রামের দেওয়ানহাটে দু-তিন দিনের মধ্যে মুক্তিবাহিনীর নৌ-কমান্ডোরা অপারেশন করবেন বলে সিদ্ধান্ত নেন। অপারেশনের আগে নৌ-কমান্ডো কয়েকজন মিলে মানত করলেন, তারা মহসিন আউলিয়ার মাজার জিয়ারত করবেন। মানতের খাসি কিনতে একাই গেলেন মোহাম্মদ নূরুল হক। যাওয়ার পথে তার চোখে পড়ল পাকিস্তানি সেনাদের একটি জিপ। নূরুল হক নিজের কাছে থাকা গ্রেনেড বের করে দাঁতের কামড়ে সেফটি পিন খুলে ছুড়ে দিলেন জিপ লক্ষ্য করে। বিকট শব্দে বিস্ফোরিত হলো সেটি। লোকজন দিগিবদিক ছুটে পালাতে থাকল। গাড়িতে আগুন জ্বলতে থাকলো। সামনের কাচ চূর্ণবিচূর্ণ হয়ে যায়। আরোহী সবাই আহত হয়। একজনের এক হাত বিচ্ছিন্ন হয়ে পড়ে থাকে মাটিতে। মোহাম্মদ নূরুল হক আর দেরি করলেন না; জনতার ভিড়ে মিশে গেলেন। 
পরে আবারও নৌ-কমান্ডোরা রাতে ভাটার সময় সমুদ্রের পানিতে নেমে লক্ষ্যস্থলের দিকে যাত্রা শুরু করেন। অনেকক্ষণ সাঁতরেও তারা সেখানে পৌঁছাতে পারেননি। পরে জোয়ারের ধাক্কায় তারা পরস্পরের থেকে বিচ্ছিন্ন হয়ে বিপর্যস্ত অবস্থায় সমুদ্রের তীরে পৌঁছান। তখন তাদের কারও জ্ঞান ছিল না। ১১ জনের মধ্যে সাতজনের ভাগ্য সুপ্রসন্ন ছিল। তারা সমুদ্রের যে কূলে অচেতন অবস্থায় পৌঁছান, সেখানে পাকিস্তানি সেনা বা তাদের সহযোগী কেউ ছিল না। গ্রামবাসীর চোখে পড়ে রক্ষা পান।
বাকি চারজনের ভাগ্যে নেমে আসে চরম বিপর্যয়। তাদের একজন ছিলেন মো. নূরুল হক। তারা মৃতপ্রায় অবস্থায় ভেসে ওঠেন মেরিন একাডেমির জেটির কাছে। সেখানে ছিল সশস্ত্র প্রহরা। পাকিস্তানি সেনারা তাদের আটক করে ব্যাপক নির্যাতন ও জিজ্ঞাসাবাদ শুরু করে। নির্যাতনে একজন (মোহাম্মদ হোসেন বীর প্রতীক) শহীদ হন। মো. নূরুল হকসহ তিনজনকে পরে ঢাকা সেনানিবাসে পাঠানো হয়। সেখানেও তাদের ওপর চলে ব্যাপক নির্যাতন। স্বাধীনতার পর তারা ছাড়া পান।
কেরামত মওলা

কেরামত মওলা একজন বাংলাদেশী অভিনেতা। তিনি মঞ্চ, টেলিভিশন ও চলচ্চিত্রে অভিনয় করেন। তার অভিনীত মঞ্চ নাটকের সংখ্যা ৩৬টি, টেলিভিশন নাটকের সংখ্যা ১৫০টি, পূর্ণদৈর্ঘ্য চলচ্চিত্রের সংখ্যা ১৫টি এবং স্বল্পদৈর্ঘ্য চলচ্চিত্রের সংখ্যা ৬টি। দেশের শিল্পকলায় বিশেষ অবদানের জন্য বাংলাদেশ সরকার তাকে ২০১৪ সালে একুশে পদকে ভূষিত করে। এছাড়া ২০১৬ সালে তিনি মুনীর চৌধুরী পদকে ভূষিত হন।
কেরামত মওলা ১৯৪২ সালের ১৫ নভেম্বর তৎকালীন ব্রিটিশ ভারতের যশোর জেলায় জন্মগ্রহণ করেন। তার পিতার নাম আব্দুল কাদের এবং মাতার নাম কানিজ ফাতেম। কেরামত এই দম্পতির সাত সন্তানের মধ্যে ষষ্ঠ। তার শৈশব কাটে ঢাকার স্বামীবাগে। তিনি শান্তিনগর ক্রিকেট ক্লাবের হয়ে ক্রিকেট খেলতেন। ১৯৫৬ সালে নবম শ্রেণীতে পড়াকালীন এই ক্লাবের সভাপতি ছিলেন শিল্পাচার্য জয়নুল আবেদীন এবং সাধারণ সম্পাদক মোজাফফর হোসেন পল্টুর নির্দেশে একটি নাটক মঞ্চস্থ করেন। নারায়ণ গঙ্গোপাধ্যায়ের "ভাড়াটে চাই" নাটকের নির্দেশনা দেন তিনি এবং নাটকে বাড়িওয়ালার চরিত্রে অভিনয়ও করেন। সেই থেকে তার অভিনয়ের যাত্রা শুরু হয়।
তিনি তৎকালীন ঢাকা আর্ট কলেজে (বর্তমান চারুকলা অনুষদ, ঢাকা বিশ্ববিদ্যালয়) ড্রয়িং ও পেইন্টিং বিষয়ে পড়াশুনা করেন। শিল্পাচার্য জয়নুল আবেদীন এবং মুস্তাফা মনোয়ার তার শিক্ষক ছিলেন। ছাত্রজীবনে তিনি সক্রিয়ভাবে ছাত্র ইউনিয়নের রাজনীতির সাথে জড়িত ছিল। শিক্ষা আন্দোলনের সাথে জড়িত হওয়ায় তাকে ১৯৬২ সালে আর্ট কলেজ থেকে রাসটিকেট করা হয়।
কেরামত মওলা মঞ্চ নাটক, টেলিভিশন নাটক, পূর্ণদৈর্ঘ্য ও স্বল্পদৈর্ঘ্য চলচ্চিত্রে অভিনয় করেন। "সূর্য দীঘল বাড়ী" চলচ্চিত্রে নেতিবাচক চরিত্র করিম বক্সের ভূমিকায় অভিনয় তাকে দর্শকদের কাছে পরিচিত করে তুলে। এছাড়া তিনি নেতবাচক চরিত্রে "এখনই সময়", "মহানায়ক", "রাজলক্ষ্মী শ্রীকান্ত", "পদ্মা নদীর মাঝি", "অন্য জীবন", "মোল্লা বাড়ির বউ" চলচ্চিত্রে অভিনয় করেন। তার অভিনীত জনপ্রিয় টেলিভিশন নাটকসমূহ হল - "মুখরা রমণী বশীকরণ", "আপন ভুবন", "আবার আসিব ফিরে", "জীবন যেমন", "এক মুক্তিযোদ্ধার কাহিনী", "এবং বিকেল চারটায় আপনি মারা যাবেন", ও হুমায়ূন আহমেদ রচিত ও পরিচালিত "নিমফুল"। তার অভিনীত জনপ্রিয় ধারাবাহিক নাটক হল "জোনাকি জ্বলে", "বহুব্রীহি" ও "গহর গাছী"।
তিনি স্ট্যামফোর্ড ইউনিভার্সিটির নাট্য, চলচ্চিত্র ও গণমাধ্যম বিভাগের খণ্ডকালীন অধ্যাপক।
পূজা শর্মা

পূজা শর্মা (জন্ম: ১৯৮৯ সাল, নয়া দিল্লী) হলেন একজন ভারতীয় মডেল এবং অভিনেত্রী।২০১৩ সালে প্রচারিত তিনি পৌরাণিক টিভি শো "মহাভারতের" দ্রৌপদী (পাঞ্চালী) চরিত্রের জন্য পরিচিত ।
পূজা দিল্লীতে বেড়ে উঠেন। তিনি অভিনয় করতে পছন্দ করতেন এবং মডেলিংয়ের চেয়ে শিল্পকলায় বেশি মনোযোগ দেন। কলেজে থাকাকালীন সময়ে ভারতের দুরদর্শন টিভিতে তিনি খেলাধুলা-সংক্রান্ত টক-শোতে মনোনীত হন। তিনি ভেবেছিলেন তিনি শোতে ওতটা ভালো করতে পারছেন না, অতঃপর কেউ একজনের পরামর্শে তিনি উপস্থাপনা শুরু করেন। কিছুকাল ঝুম (টিভি)তে অডিশন দেয়া শুরু করেন।
ফিনিশীয় লিপি

ফিনিশীয় শব্দের উৎপত্তি :
গ্রিক শব্দ 'Phoenix' শব্দ থেকে ফিনিশীয় শব্দের উৎপত্তি হয়েছে যার অর্থ 'purple' বা বেগুনি রং দ্বিতীয়হস্রাব্দেের মধ্য ভা র বস্ত্রের রং করার জন্য ভূমধ্যসাগর থেকে খোলসযুক্ত মাছ ও শামুক থেকে বেগুনি রং সংগ্রহ করা হ।তো আর এই রং সংগ্রহ করার ক্ষেত্রে ফিনীয়রািযুক্তিছিল ল বলে্রিকগারা তাদেরকে বেগুনি রঙের মানুষ বল।তো তবে খ্রিস্টপূর্ব অষ্টম শতকগ্রিক ে অন্ধ কবি হোমারের লেখনীতে প্রথম ফিনিসের শব্দটির ব্যবহার লক্ষ্য করা যায়
ফিনিশীয় লিপি হচ্ছে একটি প্রাচীন লিখন পদ্ধতি। এটির শিলালিপি খ্রিষ্টপূর্ব ১০৫০ সালেরও পুরনো। যাচাই করা সবচে প্রাচীন বর্ণমালা এটি। এই ফিনিশীয় বর্ণমালায় রয়েছে ২২টি অক্ষর, হয়, যার সবই ব্যঞ্জনবর্ণ, এবং আবজাদ হিসেবে বর্ণনা করা হয়।  ফিনিশীয় ভাষা লুইখতে এটি ব্যবহৃত হতো যা ফিনিশীয় সভ্যতার সময় উত্তরাঞ্চলের একটি সেমিটিক ভাষা ছিল। 
২০০৫ সালে ইউনেস্কো ফিনিশীয় ভাষাকে মেমোরি অব দ্যা ওয়ার্ল্ড প্রোগ্রামে নিবন্ধন করে একটি লেবাননের ঐতিহ্য হিসেবে।
নিকটতম পরিচিত বর্ণানুক্রমিক (বা "proto-বর্ণানুক্রমিক"), শিলালিপি পরিচিত হয়, তথাকথিত প্রোটো-Sinaitic (বা প্রোটো-ইসরাইল বংশে) স্ক্রিপ্ট বিক্ষিপ্তভাবে সত্যায়িত করে সিনাই এবং Canaan শেষের দিকে , মধ্যম এবং দেরী ব্রোঞ্জ বয়স. স্ক্রিপ্ট ছিল না, ব্যাপকভাবে ব্যবহৃত না হওয়া পর্যন্ত উত্থান নতুন সেমিটিক সাম্রাজ্যের মধ্যে ১৩ এবং দ্বাদশ শতাব্দীর বিসি.
ফিনিশীয় অভিযোজনের ক্ষেত্রে বর্ণমালাটি ছিল সফল এবং ভিন্ন অভিযোজন ছিল প্রায় খ্রিষ্টপূর্ব ৯ম শতাব্দীতে ভূমধ্যসাগরের কাছাকাছি  গ্রিক, পুরাতন, ইটালিক, আনাতোলিয়ান এবং Paleohispanic  লিপি । বর্ণমালা এর সাফল্য ছিল অংশ কারণে তার ফনেটিক প্রকৃতি; Phoenician ছিল প্রথম ব্যাপকভাবে ব্যবহৃত স্ক্রিপ্ট, যা এক শব্দ দ্বারা প্রতিনিধিত্ব ছিল এক প্রতীক, যা অভিপ্রেত ছিল যে শুধুমাত্র একটি কয়েক ডজন চিহ্ন শিখতে. এই সহজ সিস্টেম সঙ্গে বিপরীত অন্য স্ক্রিপ্ট ব্যবহার করার সময়, যেমন বুধের এবং মিশরীয় হায়ারোগ্লিপ, নিযুক্ত যা অনেক জটিল অক্ষর এবং কঠিন ছিল, শিখতে.
অক্ষর এনকোড করা হয়, U+10900 𐤀 "আলেফ" মাধ্যমে U+10915 𐤕 "তাও",
U+10916 𐤖,
U+10917 𐤗,
U+10918 𐤘এবং
U+10919 𐤙 সঙ্কেতাক্ষরে লিখা সংখ্যা 1, 10, 20 ও 100, যথাক্রমে, এবং
U+1091F 𐤟 শব্দ বিভাজক.
পাইকিয়াসোথি সারাভানামুত্তু

পাইকিয়াসোথি সারাভানামুত্তু (; জন্ম: ২৬ অক্টোবর, ১৮৯২ - মৃত্যু: ২৮ মে, ১৯৫০) সিলনের বিশিষ্ট সরকারি চাকুরে ছিলেন। এছাড়াও ক্রীড়া প্রশাসক হিসেবে বেশ ভূমিকা রাখেন পি. সারা নামে পরিচিত সারাভানামুত্তু।
২৬ অক্টোবর, ১৮৯২ তারিখে সারাভানামুত্তুর জন্ম। সিলনের কলম্বো এলাকায় ভেথার্নিয়াম সারাভানামুত্তু নামক এক চিকিৎসকের সন্তান তিনি। তার মায়ের পরিবার উত্তর সিলনের ভাদ্দুকোড্ডাই থেকে এসেছে। পিতামহ ভেথার্নিয়াম উত্তর সিলনের ছোট্ট শহর চুন্নাকাম শহরের প্রতিষ্ঠাতা হিসেবে স্বীকৃতি পেয়েছেন।
সারাভানামুত্তুর আরও পাঁচ ভাই ছিল। তারা হচ্ছেন রত্নাসোথি, নানাসোথি, থার্মাসোথি, মানিকাসোথি ও সপ্তরত্নাজ্যোতি। মাউন্ট লাভিনিয়ার এস. টমাস কলেজে অধ্যয়ন করেন। সেখানে ভিক্টোরিয়া স্বর্ণপদকসহ অনেকগুলো পুরস্কার লাভ করেন। বিদ্যালয়ের অ্যাথলেটিক্স, ক্রিকেট ও ফুটবল দলেরও সদস্য ছিলেন তিনি। বিদ্যালয় জীবন শেষ করে লন্ডন বিশ্ববিদ্যালয় থেকে বিএ ডিগ্রী লাভ করেন। এছাড়াও সংক্ষিপ্তকালের জন্য কলম্বোর রয়্যাল কলেজে অধ্যয়ন করেন। এরপর ইন্ডিয়ান সিভিল সার্ভিসে যোগদানের উদ্দেশ্যে ১৯১৫ সালে কেমব্রিজের ফিটজউইলিয়াম কলেজে যোগ দেন। কিন্তু পারিবারিক কারণে কোর্স শেষ করার পূর্বেই তাকে ফিরে আসতে হয়।
১৯৪৬ সালে চাকরি থেকে অবসর গ্রহণ করেন ও রাজনীতিতে জড়িয়ে পড়েন। ১৯৪৭ সালে সংসদীয় নির্বাচনে স্বতন্ত্র প্রার্থী হিসেবে দক্ষিণ কলম্বোয় প্রতিদ্বন্দ্বিতা করেন কিন্তু নির্বাচিত হতে ব্যর্থ হন।
সারাভানামুত্তু তামিল ইউনিয়ন ক্রিকেট ও অ্যাথলেটিক ক্লাবের উন্নয়ন যথেষ্ট ভূমিকা রাখেন যা তাকে স্মরণীয় করে রেখেছে। ১৯৪৮ থেকে ১৯৫১ সাল পর্যন্ত ক্লাবের সভাপতির দায়িত্ব পালন করেন তিনি। ক্লাবের নতুন মাঠ কলম্বো ওভাল নির্মাণেও বেশ সহায়তা করেন। ১৯৭৭ সালে তার সম্মানে এ মাঠের নাম পরিবর্তন করে পাইকিয়াসোথি সারাভানামুত্তু স্টেডিয়াম রাখা হয়। ১৯৪৯ থেকে ১৯৮২ সাল পর্যন্ত আন্তঃ ক্লাব ক্রিকেট প্রতিযোগিতা হিসেবে পি. সারা ট্রফির প্রচলন ঘটানো হয়। ১৯৩৭ থেকে ১৯৫০ সাল পর্যন্ত সিলন ক্রিকেট অ্যাসোসিয়েশনের প্রধান ছিলেন ও সিলন ক্রিকেট কন্ট্রোল বোর্ডের প্রথম সভাপতি ছিলেন তিনি।
পুত্তালামের ক্রাউন প্রক্টর মুত্তুসুমারু’র কন্যা সিবিল থাঙ্গামের সাথে পরিণয়সূত্রে আবদ্ধ হন। বাস্কি ও চান্দ্রি নামের দুই পুত্র ও শকুন্তলা নাম্নী এক কন্যা সন্তান জন্মগ্রহণ করেছিল। তন্মধ্যে, পাইকিয়াসোথি নামে বাস্কি’র পুত্র সেন্টার ফর পলিসি অল্টারনেটিভসের প্রধানের দায়িত্বে রয়েছেন। ২৮ মে, ১৯৫০ তারিখে তার দেহাবসান ঘটে।
পুল্লেলা গোপীচাঁদ

পুল্লেলা গোপীচাঁদ (জন্ম ১৬ নভেম্বর ১৯৭৩) একজন প্রাক্তন ভারতীয় ব্যাডমিন্টন খেলোয়াড়। তিনি ১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ ক্রীড়া প্রতিযোগিতায় ব্যাডমিন্টন ক্রীড়ায় পুরুষদের দলগত শ্রেণীতে রৌপ্য পদক এবং একক শ্রেণীতে ব্রোঞ্জ পদক বিজয় করেন।
নদীর নাম মধুমতী

নদীর নাম মধুমতী ১৯৯৫ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক চলচ্চিত্র। ছবিটির রচনা ও পরিচালনা করেছেন তানভীর মোকাম্মেল। নূর আলী নিবেদিত চলচ্চিত্রটি প্রযোজনা ও পরিবেশনা করেছে কিনো-আই ফিল্মস। এতে প্রধান চরিত্রে অভিনয় করেছেন তৌকীর আহমেদ, আলী যাকের, রাইসুল ইসলাম আসাদ, সারা জাকের, আফসানা মিমি প্রমুখ।
চলচ্চিত্রটি কাহিনি ও সংলাপ রচনার জন্য তানভীর মোকাম্মেল শ্রেষ্ঠ কাহিনিকার ও শ্রেষ্ঠ সংলাপ রচয়িতা বিভাগে এবং সাইদুর রহমান বয়াতি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।
মধুমতী নদীর পাড়ের এক গ্রামে মোতালেব মোল্লা নামের এক জমিদার ও স্থানীয় মুসলিম নেতা। মোতালেব তার বড় ভাইয়ের মৃত্যুর পর তার ভাইয়ের স্ত্রীকে বিয়ে করে। সেই স্ত্রীর এক সন্তান ছিল, নাম বাচ্চু। গ্রামের শিক্ষক অমূল্য চক্রবর্তীর প্রভাব তার মধ্যে ছিল। সে গ্রামে স্কুল স্থাপনের লক্ষ্যে কাজ করে। তার কাজে সহয়তা করত তার থেকে বয়সে বড় কিন্তু বন্ধুভাবাপন্ন আখতার। তার দুজন মিলে অমূল্যের বাড়িতে বিভিন্ন বিষয় নিয়ে আলোচনা করত। অমূল্য চক্রবর্তীর মেয়ে শান্তি বিধবা হওয়ার পর বাবার বাড়িতেই থাকে।
১৯৭১ সালে বাংলাদেশের স্বাধীনতা যুদ্ধ চলাকালীন মোতালেব পাকিস্তানি সেনাবাহিনীর সাথে যোগ দেয়। অন্যদিকে বাচ্চু বেতারে শেখ মুজিবুর রহমানের ভাষণ শুনে গেরিলা বাহিনীতে যোগ দেয়। বাচ্চু সেখানে পাকিস্তানি সেনাবাহিনীর অত্যাচারের ভয়াবহতা দেখে কুণ্ঠিত হয়। পাশাপাশি তার বাবা শান্তি কমিটির চেয়ারম্যান বলে তাকে কোন গুরু দায়িত্ব দেওয়া হয় না। ইতোমধ্যে মোতালেব মোল্লার সাগরেদরা মিলে অমূল্য চক্রবর্তীকে হত্যা করে এবং তার মেয়ে শান্তিকে মোতালেবকে বিয়ে করতে বাধ্য করে।
গেরিলাদের রায়ে রাজাকারদের মৃত্যুদণ্ড দেওয়া বিধান করা হয়। কিন্তু মোতালেব বাচ্চুর বাবা হওয়ায় কমান্ডার কোন সিদ্ধান্ত নিতে পারছিল না। একদিন বাচ্চু নিজে সিদ্ধান্ত নেয় এবং তার মিশন সম্পন্ন করার জন্য ডিঙ্গি ও রাইফেল নিয়ে মধুমতী নদী পাড় হয়ে আসেন।
"নদীর নাম মধুমতী" চলচ্চিত্রের সঙ্গীত পরিচালনা করেছেন সৈয়দ শাবাব আলী আরজু। গীত রচনা করেছেন আবু জাফর শামসুদ্দীন। গানে কণ্ঠ দিয়েছেন ফরিদা পারভিন ও সাইদুর রহমান বয়াতি।
জাতীয় চলচ্চিত্র পুরস্কার
পশ্চিমবঙ্গের বিভাগ

ভারতীয় রাজ্য পশ্চিমবঙ্গ সর্বমোট পাঁচটি বিভাগে বিভক্ত:
কয়েকটি জেলার সমন্বয়ে একটি বিভাগ গঠিত হয়, যা একজন "বিভাগীয় কমিশনার" শাসিত হয়। বর্তমানে পশ্চিমবঙ্গ ২৩টি জেলায় বিভক্ত যা ৫টি বিভাগের অন্তর্গতঃ
জনসংখ্যা অনুযায়ী মহানগর এলাকার তালিকা

নিচের তালিকাটি হচ্ছে জনসংখ্যা অনুযায়ী মহানগর এলাকা সমূহের তালিকা
"ব্যাখ্যা: একদম নিঁখুত সরকারি তথ্যের অভাবে এই তালিকাটি অসম্পূর্ণ।"
মোহাম্মদ সাদিক

মোহাম্মদ সাদিক (জন্ম ১৯শে সেপ্টেম্বর, ১৯৫৫) হলেন একজন বাংলাদেশী কবি, রাজনীতিবিদ এবং বাংলাদেশ সরকারি কর্ম কমিশনের ১৩ তম চেয়ারম্যান। তিনি ২০২৪ সালে অনুষ্ঠিত দ্বাদশ জাতীয় সংসদ নির্বাচনে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। কবিতায় অবদানের জন্য তিনি ২০১৭ সালে বাংলা একাডেমি থেকে প্রদত্ত বাংলা একাডেমি পুরস্কার লাভ করেন।
ড. মোহাম্মদ সাদিক ১৯৫৫ সালের ১৯ সেপ্টেম্বর জন্মগ্রহণ করেন। তার জন্মস্থান সুনামগঞ্জ জেলায়।
বাংলা ভাষা ও সাহিত্যে ১৯৭৬ সালে বি. এ.(সম্মান) এবং ১৯৭৭ সালে এম.এ. ডিগ্রিধারী ড. মোহাম্মদ সাদিক যুক্তরাজ্যের ম্যানচেস্টার বিশ্ববিদ্যালয় হতে ১৯৯৪-৯৫ সালে পারসোনাল ম্যানেজমেন্ট-এর উপর পড়াশুনা করেন এবং পরে বাংলাদেশের সাংস্কৃতিক ঐতিহ্য সিলেটি নাগরী লিপির ওপর তার গবেষণার জন্যে ভারতের আসাম বিশ্ববিদ্যালয় হতে পি. এইচ. ডি. ডিগ্রি লাভ করেন।
সাদিক বিসিএস (প্রশাসন) ক্যাডারের ১৯৮২ ব্যাচের কর্মকর্তা হিসেবে সরকারি চাকরিতে যোগ দেন। ড. মোহাম্মদ সাদিক সরকারের শিক্ষা সচিব ও বাংলাদেশ নির্বাচন কমিশন সচিবালয়ের সচিব হিসেবে দায়িত্ব পালন করেন। ইতোপূর্বে তিনি বাংলাদেশ সিভিল সার্ভিসের বিভিন্ন গুরুত্বপূর্ণ পদে দায়িত্বে ছিলেন। যেমন-জনপ্রশাসন মন্ত্রণালয়ের অতিরিক্ত সচিব, বাংলাদেশ ইন্সটিটিউট অব এ্যাডমিনিস্ট্রেশন এন্ড ম্যানেজমেন্ট (বিয়াম) ফাউন্ডেশনের মহাপরিচালক এবং বাংলাদেশ সিভিল সার্ভিস প্রশাসন একাডেমীর পরিচালক ও ভারপ্রাপ্ত মহাপরিচালক পদে দায়িত্ব পালন করেন। ড. মোহাম্মদ সাদিক সংস্কৃতি বিষয়ক মন্ত্রণালয়ের নজরুল ইন্সটিটিউট-এর প্রতিষ্ঠাতা সচিব হিসেবেও দায়িত্ব পালন করেন। তিনি শিল্প মন্ত্রণালয়, অর্থ মন্ত্রণালয়, তথ্য মন্ত্রণালয় এবং পররাষ্ট্র মন্ত্রণালয়ে ভিন্ন ভিন্ন পদেও দায়িত্ব পালন করেছেন। তিনি সুইডেনস্থ বাংলাদেশ দূতাবাসের প্রথম সচিব এবং কাউন্সেলর হিসেবেও দায়িত্ব পালন করেন।
তিনি ২০১৬ সালের ২ মে তারিখ বাংলাদেশ পাবলিক সার্ভিস কমিশনের চেয়ারম্যান হিসেবে যোগদান করেন। এর পূর্বে তিনি গত ৩ নভেম্বর, ২০১৪ তারিখ হতে কমিশনের সদস্য হিসেবে দায়িত্ব পালন করেন।
তিনি বিভিন্ন সামাজিক সাংস্কৃতিক সংগঠনের সাথে সক্রিয় আছেন। তিনি বাংলা একাডেমি ও এশিয়াটিক সোসাইটি অব বাংলাদেশ-এর জীবন-সদস্য। তিনি জাতীয় কবিতা পরিষদ ও বাংলাদেশ রাইটার্স ক্লাব-এর প্রতিষ্ঠাতা সদস্য।
২৬ নভেম্বর ২০২৩ সালে দ্বাদশ জাতীয় সংসদ নির্বাচনে সাদিককে আনুষ্ঠানিকভাবে বাংলাদেশ আওয়ামী লীগের সংসদ সদস্য প্রার্থী হিসেবে সুনামগঞ্জ-৪ আসনে মনোনয়ন প্রদান করা হয়।
ড. সাদিকের সহধর্মিণী জেসমিন আরা বেগম বিসিএস (বিচার) ক্যাডারের ১৯৮৫ ব্যাচের একজন অবসরপ্রাপ্ত সিনিয়র জেলা ও দায়রা জজ। তিনি জাতীয় মানবাধিকার কমিশনের অবৈতনিক সদস্য হিসেবে কাজ করেছেন।
কাব্যগ্রন্থ
জীবনী
অনুবাদ
(চিনুয়া এচিবি'র উপন্যাস "No Longer at Ease" (১৯৬০) এর অনুবাদ।
=পুরস্কার/সম্মাননা=
ছিংহাই

ছিংহাই (; ), যা অতীতে কোকোনুর নামেও পরিচিত ছিল, গণপ্রজাতন্ত্রী চীনের একটি প্রদেশ। এটি চীনের উত্তর-পশ্চিম অংশে অবস্থিত। আয়তন অনুযায়ী এটি চীনের সবচেয়ে বড় প্রদেশগুলির একটি। এটি চীনের ৪র্থ-বৃহত্তম প্রদেশ হলেও এখানে ৩য় সর্বনিম্ন সংখ্যক লোক বাস করে।
প্রদেশটির অধিকাংশই তিব্বত মালভূমিতে অবস্থিত। বহুকাল ধরে এখানে বহু জাতি যেমন হান, তিব্বতি, হুই, মোংগুয়োর, মঙ্গোল এবং সালার জাতির লোকদের মিশ্রণ ঘটেছে। ছিংহাই প্রদেশের উত্তর-পূর্বে আছে কানসু প্রদেশ, উত্তর-পশ্চিমে শিনচিয়াং প্রদেশ, দক্ষিণ-পূর্বে সিছুয়াং প্রদেশ এবং দক্ষিণ-পশ্চিমে স্বায়ত্বশাসিত তিব্বত অঞ্চল। ১৯২৮ সালে চীনা প্রজাতন্ত্র আমলে প্রদেশটি প্রতিষ্ঠিত হয়। সেসময় মুসলমান হুই জাতির যোদ্ধারা অঞ্চলটি শাসন করত, যে শাসকদের নাম ছিল "মা দল"। প্রদেশটির চীনা নামটি ছিংহাই হ্রদ-এর নাম থেকে এসেছে, যা চীনের বৃহত্তম হ্রদ। "ছিংহাই" অর্থ নীলসাগর। অতীতে প্রদেশটি ইংরেজি ভাষাতে "কোকোনুর" নামেও পরিচিত ছিল; এ নামটি ওইরাত ভাষায় ডাকা হ্রদের নামটি থেকে এসেছে।
পিয়াইন নদী (সুনামগঞ্জ-নেত্রকোণা)

পিয়াইন নদী (সুনামগঞ্জ-নেত্রকোণা) বাংলাদেশের উত্তর-পূর্বাঞ্চলের সুনামগঞ্জ ও নেত্রকোণা জেলার একটি নদী। নদীটির দৈর্ঘ্য ৬৬ কিলোমিটার, গড় প্রস্থ ১৬৫ মিটার এবং নদীটির প্রকৃতি সর্পিলাকার।বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫০।
সিংড়া দমদমা পাইলট স্কুল ও কলেজ

= Singra Damdama Pilot School & College =
সিংড়া দমদমা পাইলট স্কুল ও কলেজ রাজশাহী বিভাগের অন্তর্ভুক্ত নাটোর জেলার সিংড়া উপজেলায় অবস্থিত একটি মাধ্যমিক এবং উচ্চ মাধ্যমিক শিক্ষাপ্রতিষ্ঠান। এটি রাজশাহী শিক্ষা বোর্ড এর অধীনে পরিচালিত।
১৯২৬ সালে এই প্রতিষ্ঠানটির জন্ম হয়। তখন এই স্কুলের নাম ছিল সমজান আলী এম.ই স্কুল। 
স্কুলের প্রধান শিক্ষক ছিলেন "বাবু কৃষ্ণ প্রসাদ স্যান্যাল"।
প্রথম দিকে এখানে কলেজ পর্যায়ে শিক্ষাদান চালু ছিল না। 
অনেক পরে ১৯৯৫ সালে এই শিক্ষা প্রতাষ্ঠানে কলেজ পর্যায়ে শিক্ষাদান শুরু হয়।
প্রতাষ্ঠানটিতে বর্তমানে উন্নত অবকাঠামো ব্যবস্থা রয়েছে। সম্মুখেই রয়েছে একটি সুন্দর ফটক। তারপরে ভেতরে প্রথমেই আছে শহিদ মিনার ও তার পাশে বাংলাদেশের একটি মানচিত্র। প্রতিষ্ঠানটির কেন্দ্রের দিকে রয়েছে বিশ্ব গোলক। প্রতিষ্ঠানটিতে সুন্দর ও পরিপাটী শ্রেণীকক্ষ ও অফিস কক্ষ রয়েছে। এছাড়া কম্পিউটার ল্যাব, গবেষণাগার রয়েছে। তাছাড়াও প্রতিষ্ঠানটির ভেতরে সুন্দর ছোট একটি বাগান আছে। বিদ্যালয়টির পরিবেশ খুবই মনোরম। প্রতিষ্ঠানটির পেছনের দিকে রয়েছে একঠি সুবিশাল খেলার মাঠ। এখানে প্রতি বছর ক্রীড়া অনুষ্ঠান অনিষ্ঠিত হয়।
ডাউকা নদী

ডাউকা নদী বা ডাহুকা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাউকা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৪। নদীটির অববাহিকার আয়তন ২০ বর্গ কিমি।
কুসের নিকোলাস

কুসের নিকোলাস (১৪০১- ১৪৬৪ খৃঃ) জার্মান দার্শনিক, ধর্মতত্ত্ববিদ, আইনজ্ঞ ও জ্যোতির্বিদ ছিলেন। তিনি জার্মানির কুস শহরে জন্মগ্রহণ করনে
তিনি মহাজগৎকে এক বিশাল শিল্পবস্তুরূপে গ্রহণ করেছিলেন। গণিত তার অধিক আগ্রহের বিষয় ছিল, বিশেষ করে বীজগণিত।
নিকোলাসের ডি ডক্টা ইগনোরান্টিয়া ('শিক্ষিত অজ্ঞতা সম্পর্কে') একটি জ্ঞানতাত্ত্বিক ও অধিবিদ্যামূলক গ্রন্থ। তিনি যুক্তি দেন যে সসীম মানব মনের পক্ষে ঐশ্বরিক, অসীম মনের ('দ্য ম্যাক্সিমাম') সম্পূর্ণ জ্ঞান লাভ করা অসম্ভব। তবে, তাঁর মতে, মানুষের বুদ্ধি ঈশ্বরকে জানার নিজস্ব সীমাবদ্ধতা সম্পর্কে সচেতন হতে পারে এবং এভাবে "শিক্ষিত অজ্ঞতা" অর্জন করতে পারে। তাঁর তত্ত্ব নব্য-প্লেটোবাদ ও নেতিবাচক ধর্মতত্ত্ব দ্বারা প্রভাবিত, এবং তিনি প্রায়শই সিউডো-ডায়োনিসিয়াস দ্য অ্যারিওপ্যাজাইটকে উদ্ধৃত করেন।
ভালটার নের্ন্‌স্ট

ভালটার নের্ন্‌স্ট (জার্মান ভাষায়: Walther Nernst) (২৫ জুন ১৮৬৪ - ১৮ শে নভেম্বর ১৯৪১) একজন জার্মান রসায়নবিদ ছিলেন। তিনি রাসায়নের তাপগতিবিদ্যার তিনটি সূত্রের জন্য পরিচিত। যার জন্য তিনি রসায়নে ১৯২০ নোবেল পুরস্কার লাভ করেন।
নের্ন্‌স্ট পশ্চিম প্রুশিয়ার ব্রিসেনে (বর্তমানে ওয়াব্রেজেনো, পোল্যান্ড) গুস্তাভ নের্ন্‌স্ট (১৮২৭-১৮৮৮) এবং অটিলি নেরগার (১৮৩৩-১৮৭৬) জন্মগ্রহণ করেছিলেন। তার বাবা ছিলেন একজন বিচারক। নের্ন্‌স্টের তিন বড় বোন এবং এক ছোট ভাই ছিল। তার তৃতীয় বোন কলেরায় মারা গেছে। নের্ন্‌স্ট গ্রাউডেন্সের একটি প্রাথমিক বিদ্যালয়ে পড়াশোনা করেন। তিনি জুরিখ, বার্লিন, গ্রাজ এবং ওয়ার্জবার্গ বিশ্ববিদ্যালয়ে পদার্থবিদ্যা এবং গণিত অধ্যয়ন করেন, যেখানে তিনি ১৮৬৭ সালে ডক্টরেট ডিগ্রি লাভ করেন। ১৮৮৯ সালে, তিনি লাইপজিগ বিশ্ববিদ্যালয়ে বাসস্থান শেষ করেন।
বলা হয়েছিল যে নরনস্ট যান্ত্রিকভাবে চিন্তা করেছিলেন যে তিনি সর্বদা শিল্পে নতুন আবিষ্কারগুলি প্রয়োগ করার উপায়গুলি নিয়ে চিন্তা করেছিলেন। তার শখের মধ্যে ছিল শিকার এবং মাছ ধরা। তার বন্ধু অ্যালবার্ট আইনস্টাইন "তার শিশুসুলভ অসারতা এবং আত্মতৃপ্তি" দ্বারা আনন্দিত হয়েছিল "তার নিজের গবেষণা এবং পরীক্ষাগার সর্বদা চরম বিশৃঙ্খলার দিকগুলি উপস্থাপন করেছিল যা তার সহকর্মীরা যথাযথভাবে 'সর্বাধিক এনট্রপির অবস্থা' বলে অভিহিত করেছিলেন"
১৮৯২ সালে নার্নস্ট এমা লোহমেয়ারকে বিবাহ করেন, যার সাথে তাঁর দুই পুত্র ও তিন কন্যা ছিল। নার্নস্টের দুই পুত্রই প্রথম বিশ্বযুদ্ধে যুদ্ধরত অবস্থায় মারা যান। তিনি অ্যাডলফ হিটলার ও নাৎসিবাদের কঠোর সমালোচক ছিলেন এবং তাঁর তিন কন্যাদের মধ্যে দুইজন ইহুদি পুরুষকে বিবাহ করেছিলেন। হিটলার ক্ষমতায় আসার পর তারা একজন ইংল্যান্ডে ও অন্যজন ব্রাজিলে অভিবাসন করেন।
লাইপজিগ বিশ্ববিদ্যালয়ে তাঁর সহকর্মী জ্যাকোবাস হেনরিকাস ভ্যান্ট হফ ও স্ভান্তে আরেনিউসের সাথে তিনি রসায়নের মধ্যে একটি নতুন তাত্ত্বিক ও পরীক্ষামূলক গবেষণা ক্ষেত্রের ভিত্তি স্থাপন করছিলেন এবং বিশ্বের তাপমাত্রা বাড়ানোর জন্য অব্যবহৃত কয়লা স্তরে আগুন লাগানোর পরামর্শ দিয়েছিলেন।
জেনি ফন ভেস্টফালেন

জেনি ফন ভেস্টফালেন (জার্মান Jenny von Westphalen; ১২ ফেব্রুয়ারি, ১৮১৪ - ২ ডিসেম্বর, ১৮৮১) বা ইয়েনি ফন ভেস্টফালেন ছিলেন কার্ল মার্ক্সের স্ত্রী। বিবাহের পূর্বে তার পুরো নাম ছিল ইয়োহানা বের্টা ইয়েনি ফন ভেস্টফালেন। তিনি ছিলেন জালৎসভেডেল'এর এক প্রুশীয় ব্যারন লুডভিগ ফন ভেস্টফালেন'এর শিক্ষিত কন্যা। ১৮৩৬ সালে মার্ক্সের জন্মশহর ট্রিয়ের'এ তাদের প্রথম পরিচয় ঘটে ও সম্পর্ক গড়ে ওঠে। তাদের সম্পর্কের বিষয়টি গোপন রাখতে হয়েছিল, কারণ এই বিয়েতে মার্কস পরিবারের সম্মতি ছিল না।
জেনীর সাথে মার্ক্সের বিবাহপূর্ব পরিচয় এবং প্রেমের সম্পর্ক ছিলো। জেনীর পিতা ছোটবেলা থেকে মার্ক্সকে ভীষণ পছন্দ করতেন এবং মার্ক্স এর মনন বিকাশে জেনীর পিতার ভূমিকা ছিল অনেক বেশি। এজন্য মার্ক্স তার ডক্টরেট থিসিস পেপার যখন প্রকাশ করেন তখন তা জেনীর পিতা ওয়েস্টফ্যালেনের নামেই উৎসর্গ করেছিলেন। কিন্তু মার্ক্স যখন ক্রমশ বিপ্লবী হয়ে উঠলেন তখন ওয়েস্টফ্যালেন তাকে আর আগের মতো পছন্দ করতে পারছিলেন না। মার্ক্সকে তিনি পুরোপুরি একটা বিপজ্জনক ছেলে মনে করতেন। তাই এমন ছেলের সাথে স্বাভাবিক কারণেই নিজের মেয়েকে বিয়ে দিতে চাননি।
ডেভ গ্রিগরি

ডেভিড উইলিয়াম গ্রিগরি (; জন্ম: ১৫ এপ্রিল, ১৮৪৫ - মৃত্যু: ৪ আগস্ট, ১৯১৯) নিউ সাউথ ওয়েলসের ফেইরি মিডো এলাকায় জন্মগ্রহণকারী উনিশ শতকের বিখ্যাত অস্ট্রেলীয় আন্তর্জাতিক ক্রিকেটার ছিলেন। ডানহাতি ব্যাটসম্যান ডেভ গ্রিগরি ১৮৭৭ থেকে ১৮৭৯ সময়কালে অস্ট্রেলিয়া ক্রিকেট দলের পক্ষে টেস্ট ক্রিকেটে প্রতিনিধিত্ব করেন। এছাড়াও তিনি অস্ট্রেলিয়া জাতীয় ক্রিকেট দলের প্রথম অধিনায়কের দায়িত্ব পালনের সৌভাগ্য অর্জন করেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলে খেলেছেন তিনি।
গ্রিগরি ক্রিকেট পরিবার থেকে এসেছেন। তার বাবা এডওয়ার্ড উইলিয়াম গ্রিগরি আট সামর্থ্যবান ক্রিকেটারের জন্ম দেন। তন্মধ্যে পাঁচজনই ১৮৬১ থেকে ১৮৮৪ সালের মধ্যে নিউ সাউথ ওয়েলসের পক্ষে আন্তর্জাতিক কিংবা আন্তঃউপমহাদেশীয় খেলায় অংশ নিয়েছেন। এডওয়ার্ডের সর্বমোট বিশজন বংশধর নিউ সাউথ ওয়েলসের পক্ষে ক্রিকেট ও অন্যান্য ক্রীড়ার সাথে সম্পৃক্ত ছিলেন।
১৮৬৬ সালে নিউ সাউথ ওয়েলসের পক্ষে প্রথম অংশগ্রহণ করেন। ১৮৮৩ সালের শুরুতে ক্রিকেট জগৎ থেকে অবসর নেয়ার পূর্বে দলের পক্ষে ৩৮ খেলায় অংশ নিয়েছিলেন। ১৪.৫৭ গড়ে ব্যাট হাতে রান তোলেন। তন্মধ্যে, অভিষেক খেলার প্রথম বলেই শূন্য রান সংগ্রহ করেন।
১৮৭৭ থেকে ১৮৭৯ সালের মধ্যবর্তী সময়কালে অস্ট্রেলিয়া ও ইংল্যান্ডের মধ্যকার স্বীকৃতপ্রাপ্ত প্রথম তিন টেস্টে দলের নেতৃত্ব দেন। সফরকারী ইংল্যান্ড দলের বিপক্ষে ভিক্টোরীয় আম্পায়ার জর্জ কোল্টহার্ডের সিদ্ধান্তের বিরুদ্ধে অবস্থানের ফলে ১৮৭৯ সালে সিডনিতে দাঙ্গা বেঁধে যায়।
ঐ সময়কার মানদণ্ডে আন্তর্জাতিক খেলাগুলোয় তিনি অধিক সফলতা পেয়েছেন। নিজ দেশেই তিনি ক্রিকেট খেলাটিকে উপভোগ করেছেন বেশি। মার্চ, ১৮৭৭ সালে ইংল্যান্ডের বিপক্ষে অনুষ্ঠিত দ্বিতীয় টেস্টে তিনি তার নিজস্ব সর্বোচ্চ ৪৩ রান তোলেন। কিন্তু প্রথম টেস্টে ১ ও ৩ এবং দ্বিতীয় টেস্টের দ্বিতীয় ইনিংসে ১ রান সংগ্রহ করতে পেরেছেন।
১৮৭৬-৭৭ মৌসুমে কোনরূপ আন্তর্জাতিক ক্রিকেট না খেলেই ইংল্যান্ড ক্রিকেট দলের বিপক্ষে অস্ট্রেলিয়ার তথা টেস্ট ক্রিকেট ইতিহাসের সর্বপ্রথম টেস্টে অধিনায়কের গুরুদায়িত্ব পেয়েছিলেন গ্রিগরি। পরবর্তীতে জর্জ বেইলি অস্ট্রেলিয়ার ক্রিকেট ইতিহাসে দ্বিতীয় খেলোয়াড় হিসেবে অধিনায়কের দায়িত্ব পেয়েছিলেন ও বিরল নজির স্থাপন করেন।
খেলোয়াড়ী জীবন থেকে অবসর নেয়ার পর নিউ সাউথ ওয়েলস ক্রিকেট অ্যাসোসিয়েশনের সম্মানিত সম্পাদক মনোনীত হন। এছাড়াও ২৭ জানুয়ারি, ১৮৯২ তারিখে একটি প্রথম-শ্রেণীর ক্রিকেট খেলায় আম্পায়ারিত্ব করেন। সিডনির তুরামুরা এলাকায় ১৯১৯ সালে তার দেহাবসান ঘটে।
মুসলিম কমিউনিটি রেডিও

মুসলিম কমিউনিটি রেডিও অথবা এমসিআর, হল ১৯৯৮ সালে প্রতিষ্ঠিত লন্ডন, যুক্তরাজ্যেভিত্তিক একটি এফএম রেডিও স্টেশন। স্টেশনটি ৮৭.৭ এফএম এর মাধ্যমে সম্প্রচারিত হয়ে থাকে (পূর্বে ১১৪৩এএম, ৮৭.৮ এফএম ও ১০১.৪), এবং শুধুমাত্র পবিত্র রমজান মাসের সময় বাৎসরিকভাবে সম্প্রচারিত হয়ে থাকে। রেডিও স্টেশন স্লোগান হল "রমজান স্পেশাল"।
স্টেশনটি লন্ডন মুসলিম সেন্টারে থেকে সম্প্রচারিত হয় যেটি টাওয়ার হ্যামলেটস হোয়াইচ্যাপেল রোডের ইস্ট লন্ডন মসজিদ পাশে অবস্থিত।
এটির অনুষ্ঠানমালাগুলি হল মূলত নারী ও শিশুদের নিয়ে। এছাড়াও কুইজ শো, ফিকস সেশন, তারাবীহ প্রার্থনা এবং দৈনিক হালাকা, কুরআনিক ক্লাস, ইজি টক, ড্রাইখ টাই, এন্ড আদার, ইংরেজি এবং বাংলায় সম্প্রচারিত হয়ে থাকে।
২০০৮ সাল পর্যন্ত
২০১৩ সাল পর্যন্ত
বলরামদাস

চৈতন্য-অনুচরদের শিষ্য-ভক্তেরা কেউ কেউ বৈষ্ণব পদাবলী-রচনায় অনুরাগ ও নিষ্ঠা দেখান।এদের মধ্যে নিত্যানন্দ ভক্তরাই প্রধান।বলরামদাস এরকমই একজন পদকর্তা।তার নিবাস ছিল বর্ধমান জেলার দোগাছিয়া গ্রামে।ব্রজবুলি ও বাংলা উভয় ভাষাতে পদ রচনা করলেও তার বাংলা পদগুলিই সর্বোৎকৃষ্ট।
নিচের পদটি বাংলা ভাষায় লেখা শ্রেষ্ঠ গীতিকবিতার একটি-
<poem>
"কিশোর বয়স কত বৈদগধি ঠাম
মূরতি মরকত অভিনব কাম।
প্রতি-অঙ্গ কোন বিধি নিরমিল কিসে
দেখিতে দেখিতে কত অমিয়া বরিষে।
মলু মলু কিবা রূপ দেখিলু স্বপনে
খাইতে শুইতে মোর লাগিয়াছে মনে।
অরুণ-অধর মৃদু মন্দ-মন্দ হাসে
চঞ্চলনয়নকোণে জাতিকুল নাশে।
দেখিয়া বিদরে বুক দুটি ভুরু ভঙ্গি
আই আই কোথা ছিল সে নাগর রঙ্গী।
মন্থর চলনখানি আধ আধ যায়
পরাণ যেমন করে কি কহিব কায়।
পাষাণ মিলায়ে যায় গায়ের বাতাসে
বলরামদাসে কয় অবশ পরশে।।"
</poem>
ক্র্যাসুলেসীয় অম্ল বিপাক

ক্র্যাসুলেসিয়ান অ্যাসিড বিপাক, যা CAM সালোকসংশ্লেষণ নামেও পরিচিত, একটি কার্বন ফিক্সেশন পথ যা কিছু উদ্ভিদে শুষ্ক অবস্থার সাথে অভিযোজন হিসাবে বিকশিত হয়েছে যা একটি উদ্ভিদকে দিনের বেলায় সালোকসংশ্লেষণ করতে দেয়, কিন্তু শুধুমাত্র রাতে গ্যাস বিনিময় করে।
কিছু কিছু রসাল উদ্ভিদে রাতের বেলা অম্লের মাত্রা বেড়ে যায় আবার দিনের বেলায় অম্লের মাত্রা কমে যায়। এই দিন এবং রাতের অম্লের মাত্রা পরিবর্তন ঘটনাকেই CAM বলে। (অম্লের ঘনত্বের পরিবর্তন) প্রথম লক্ষ করা যায় Bryophyllum calycinum (পাথরকুচি) নামে ক্র্যাসুলেসি গোত্রের এক উদ্ভিদে। সেই কারণেই অম্ল মাত্রার এই পরিবর্তনের ঘটনাকে 'ক্র্যাসুলেসীয় অম্ল বিপাক' বা ক্যাম নামকরণ করা হয়।ইহা পাথরকুচি ছাড়াও ক্যালানচি, সিডাম, ক্র্যাসুলা ও ওপানসিয়া (ফণীমনসা) উদ্ভিদে দেখা যায়। 
ক্যাম উদ্ভিদের পত্ররন্ধ্র রাত্রিবেলায় খোলে এবং দিনের বেলায় বন্ধ থাকে। ফলে রাত্রিবেলাতেই কার্বন-ডাই-অক্সাইডের সংবন্ধন ঘটে। সেজন্য একে 'অন্ধকার কার্বন-ডাই-অক্সাইড সংবন্ধন' বলা হয়।